Tony Visconti

Anthony Edward Visconti (født 24. april 1944 i Brooklyn i USA) er en amerikansk plateprodusent, musiker og vokalist. Siden slutten av 1960-tallet har han samarbeidet med en rekke artister. Mest kjent er han for sitt periodevise samarbeid med David Bowie, både som produsent og som musiker fra albumet Space Oddity i 1969 til Blackstar fra 2016. Han er også kjent som produsent for glamrock-bandet T. Rex, og produserte deres album fra 1968 til 1974.

 Karriere 
 Tidlig karriere 
Som tenåring spilte Visconti i et brassband der han spilte tuba, og i et tradisjonelt orkester på kontrabass samt rock 'n' roll-orientert gitar, noe som ga ham verdifull erfaring. Da han var 15 år fokuserte han på å spille i lokale band i Brooklyn. I løpet av de neste årene spilte han i flere softrock- og lounge-band, både som bassist og gitarist. Sammen med sin daværende kone Siegrid, prøvde de en karriere som popduoen Tony and Siegrid. Duoen ga ut singelen «Long Hair», som ble en mindre hit i New York City sent i 1966, og nådde 33.-plass på den lokale Topp 40-stasjonen WMCA.ARSA | Tony & Siegrid — Long Hair  Dette var det nærmeste de kom suksess og det ble deres eneste utgivelse. Etter det mislykkede forsøket på å bli popartist, ble Visconti produsent for sin daværende distributør The Richmond Organization. Visconti giftet seg med Mary Hopkin, som han fikk to barn sammen med. Senere giftet han seg med May Pang, som han også fikk to barn med.

Visconti møtte den britiske produsenten Denny Cordell i 1968, mens han var produsent hos Richmond. Cordell ba Visconti om å assistere han på innspillingene til den suksessrike jazzvokalisten Georgie Fame. Visconti flyttet så til London, hvor han bosatte seg. En av de første produksjonene han gjorde i England var for den walisiske gruppa The Iveys (senere kjent som Badfinger). Han produserte flere spor på bandets album Maybe Tomorrow, som ble utgitt på The Beatles' plateselskap Apple. Tittelsporet på albumet ble gitt ut som singel og nådde 67.-plass på Billboard Hot 100 i 1968.

 T. Rex og David Bowie 
Visconti startet så et samarbeid med T. Rex som skulle vare de neste sju albumene fra bandet. Det store gjennombruddet både for Marc Bolan som artist og Visconti som produsent, var albumet Electric Warrior. I 1969 produserte han David Bowies album Space Oddity, og året etter ble Visconti med som bassist i Bowies band The Hype, sammen med gitaristen Mick Ronson og trommeslageren John Cambridge. Han spilte bass og produserte albumet The Man Who Sold the World i 1970. Som produsent fortsatte han samarbeidet med Bowie på albumene Diamond Dogs (1974), Young Americans (1975), Low (1977), "Heroes" (1977), Lodger (1979) og Scary Monsters (and Super Creeps) (1980). På 2000-tallet gjenopptok Visconti sitt samarbeide med David Bowie, og produserte albumene Heathen i 2002, Reality i 2003, The Next Day i 2013 og Blackstar, Bowies siste album, i 2016.

 Andre produksjoner 
Han er kjent for i 1978 å ha produsert det berømte live-albumet til hardrock bandet Thin Lizzy, Live and Dangerous. I 1983 produserte Visconti Stages, det første av fire album for den britiske musikalstjernen Elaine Paige. Senere produserte han albumene Cinema (1984), Love Hurts (1985) og Christmas (1986) for Paige. Visconti produserte to album for The Moody Blues, The Other Side of Life (1986), og Sur La Mer (1988). I 1987 komponerte Visconti sammen med vokalisten i Moody Blues, Justin Hayward, musikk for BBC2-serien Star Cops.

Mot slutten av 1980-tallet produserte Visconti lite med kjente artister, men var aktiv som produsent for nystartede band. I 1990 produserte han og skrev arrangement for New York-bandet Electric Angels. Han produserte flere sanger på Moody Blues-albumet Keys of the Kingdom (1991), Luscious Jacksons album Electric Honey, Leisure Noise av Gay Dad, Soul Caddy for Cherry Poppin' Daddies, Dawn of Ananda for Annie Haslam og Moonchild for Debbie Gibson. I 1997 produserte Visconti debutalbumet til det tidligere Stone Roses-medlemmet John Squires nye band, The Seahorses. Albumet Do It Yourself oppnådde moderat suksess.  

Han produserte og spilte bass på et par sanger på The Dandy Warhols-albumet Welcome to the Monkey House i 2003. I 2003 slo han seg sammen med Finn Brothers (Neil og Tim fra Crowded House og Split Enz) og spilte inn og produserte deres andre album, som kom ut i 2004. Av ukjente årsaker spilte brødrene Finn inn hele albumet på nytt og Visconti er kun kreditert for strykearrangementet. I 2004 produserte han tre sanger på Manic Street Preachers-albumet Lifeblood. I 2005 samarbeidet han med det danske bandet Kashmir på deres femte album, No Balance Palace, der David Bowie medvirket på en sang. Han har også samarbeidet som medlåtskriver og produsent for et albumprosjekt av Richard Barone. I 2006 var han i Roma og produserte Morrissey-albumet Ringleader of the Tormentors. Viscontis selvbiografi, Bowie, Bolan and The Brooklyn Boy, ble i februar 2007 utgitt på forlaget Harper Collins UK. 

I 2007, 2008 og 2009 var Visconti særdeles aktiv i studio, først og fremst med Angélique Kidjo fra Benin og produserte hennes Grammy-vinnende album Djin Djin (Razor & Tie). Av gjesteartister på albumet kan nevnes Alicia Keys, Peter Gabriel, Joss Stone, Josh Groban og Carlos Santana. Han produserte også to album i Saint Claire Recording Studio i Lexington i Kentucky, The Bright Lights of America av punkbandet Anti-Flag og albumet Real Animal av Alejandro Escovedo, som kom ut i juni 2008. Han har delvis produsert albumet til Raphael i Paris som nådde toppen av listene i Frankrike. Han produserte i 2009 Kristeen Young-albumet Music for Strippers, Hookers, and the Odd On-Looker, som kom ut tidlig i 2009. Han produserte to sanger for den britiske gruppen Razorlight på deres album Slipway Fires som kom ut sent i 2008. Han arrangerte og dirigert strykerne for Fall Out Boy-albumet Folie à Deux. Han produserte et album for den australske sangeren Danielle Spencer i 2009. I 2010 kom Richard Barones album Glow, med fem sanger skrevet av Barone og Visconti.

 Diskografi 
 Produksjon 
Med T. Rex
 1968: My People Were Fair and Had Sky in Their Hair... But Now They're Content to Wear Stars on Their Brows – Tyrannosaurus Rex
 1968: Prophets, Seers & Sages: The Angels of the Ages – Tyrannosaurus Rex
 1969: Unicorn – Tyrannosaurus Rex
 1970: A Beard of Stars – Tyrannosaurus Rex
 1970: T. Rex
 1971: Electric Warrior
 1972: Bolan Boogie
 1972: The Slider
 1973: Tanx
 1974: Zinc Alloy and the Hidden Riders of Tomorrow
 1981: In Concert – (innspilt i 1971 og 1972)

Med David Bowie
 1969: Space Oddity
 1970: The Man Who Sold the World
 1974: David Live
 1975: Young Americans
 1977: Low
 1977: "Heroes"
 1978: Stage
 1979: Lodger
 1980: Scary Monsters (and Super Creeps)
 2002: Heathen
 2003: Reality
 2013: The Next Day
 2016: Blackstar

Med andre artister 
 1969: Battersea Power Station – Junior's Eyes
 1969: Maybe Tomorrow – The Iveys
 1970: Dragonfly – Strawbs
 1970: Gentle Giant – Gentle Giant
 1970: Magic Christian Music – Badfinger
 1970: Seasons – Magna Carta
 1970: Just a Collection of Antiques and Curios (live) – Strawbs
 1971: Acquiring the Taste – Gentle Giant
 1971: Woman Child – Marsha Hunt
 1971: Earth Song, Ocean Song – Mary Hopkin
 1971: Osibisa – Osibisa
 1971: From the Witchwood – Strawbs
 1971: Woyaya – Osibisa 1972: Not till Tomorrow - Ralph McTell
 1972: Peace Will Come – Tom Paxton
 1972: Grave New World – Strawbs
 1972: Not Till Tomorrow – Ralph McTell
 1973: Gas Works – Gas Works
 1973: Fandangos in Space – Carmen
 1973: New Songs For Old Friends (live) – Tom Paxton
 1973: World's Apart Together – The Sarstedt Brothers
 1974: Easy - Ralph McTell
 1974: Dancing on a Cold Wind – Carmen
 1975: Indiscreet – Sparks
 1975: Counterpoints –  Argent
 1977: Better by Far –  Caravan
 1977: The Idiot – Iggy Pop
 1977: Come Hell or Waters High – Omaha Sheriff
 1977: Long Fingers in the Soft Rain – Omaha Sheriff
 1977: Bad Reputation – Thin Lizzy
 1978: Down in the Bunker – Steve Gibbons
 1978: Live and Dangerous – Thin Lizzy
 1979: Black Rose: A Rock Legend – Thin Lizzy
 1979: Rhapsodies – Rick Wakeman
 1979: Ghostown – The Radiators
 1980: Breaking Glass – Hazel O'Connor
 1980: Mondo Bongo – Boomtown Rats
 1980: Ashes and Diamonds – Zaine Griff
 1981: Afraid of Mice – Afraid of Mice
 1981: La folie – The Stranglers
 1981: Cover Plus – Hazel O'Connor
 1982: V Deep – Boomtown Rats
 1982: Animation – Jon Anderson
 1982: All of a Sudden – John Hiatt
 1983: Stages – Elaine Paige
 1983: Trick of the Light – Modern Romance
 1983: Bite – Altered Images
 1984: Difford & Tilbrook – Chris Difford og Glenn Tilbrook
 1984: Cinema – Elaine Paige
 1985: Vive Le Rock – Adam Ant
 1985: Love Hurts – Elaine Paige
 1985: Burn It! – Modern Romance
 1986: Christmas – Elaine Paige 1986: The No Comprendo – Les Rita Mitsouko
 1986: The Other Side of Life – The Moody Blues
 1988: Marc & Robert –  Rita Mitsouko
 1988: Sur la Mer – The Moody Blues
 1990: Electric Angels – Electric Angels
 1993: Elle et Louis – Louis Bertignac
 1995: Whatever Makes You Happy – The Dwellers
 1997: Do It Yourself – The Seahorses
 1997: Plagiarism – Sparks
 2001: The Gunman and Other Stories – Prefab Sprout
 2001: ¡Viva Nueva! – Rustic Overtones
 2003: Stage One – Marizane
 2003: Breasticles – Kristeen Young
 2003: L'Avventura – Dean & Britta
 2004: Beyond Elysian Fields – Hugh Cornwell
 2004: Lifeblood – Manic Street Preachers
 2004: X – Kristeen Young
 2005: No Balance Palace – Kashmir
 2006: Ringleader of the Tormentors – Morrissey
 2006: The Orphans – Kristeen Young
 2007: Djin Djin – Angélique Kidjo
 2007: Back Numbers – Dean & Britta
 2008: The Bright Lights of America – Anti-Flag
 2008: Real Animal – Alejandro Escovedo
 2009: Music for Strippers, Hookers, and the Odd On-Looker – Kristeen Young
 2010: Street Songs of Love – Alejandro Escovedo
 2010: You Love You – Semi Precious Weapons
 2010: Glow – Richard Barone
 2010: Calling All Magicians – Danielle Spencer
 2011: The Future Is Medieval – Kaiser Chiefs
 2011: V The Volcanic – Kristeen Young
 2012: Manhattanhenge – Debbie Clarke
 2012: Big Station – Alejandro Escovedo
 2013: Solar Secrets – Capsula
 2014: The Knife Shift – Kristeen Young
 2014: The Dancing Marquis – Marc Almond

 Referanser 

 Eksterne lenker   




Kategori:Plateprodusenter fra USA
Kategori:Bassister fra USA
Kategori:Multiinstrumentalister
Kategori:Låtskrivere fra USA
Kategori:Personer fra New York City